Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 69/15/5508	Ružomberok, 22.7.2015
EEČ : 2-42-87-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 345,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: Občianske združenie Hrabovčan so sídlom ul. Hrabovská cesta č. 2, XXXXX, IČO: 37976214 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-78/OO-RK-2015.
dňa 09.02.2015 v čase od  01:28 hod. do 02:55 hod. celkovo trikrát vnikol do priestorov XXXXX v Ružomberku XXXXX takým spôsobom, že v predchádzajúci deň  08.02.2015 v čase okolo 23.00 hod. v mieste svojho bydliska zobral nepozorovane a bez vedomia svojej priateľky XXXXX zväzok kľúčov od tohto baru, kde pracovala, odišiel na taxíku do Ružomberka, pravým kľúčom si otvoril bar a na trikrát odcudzil z priestorov baru tržbu za deň 07.02.2015 v celkovej sume 195,- eur a túto následne prehral v automatoch, čím poškodenej XXXXX, nar. XXXXX, bytom XXXXX ul. XXXXX spôsobil škodu na odcudzenej finančnej hotovosti vo výške 195,- eur

Odôvodnenie: 
Poverený príslušník Obvodného oddelenia  v Ružomberku uznesením pod sp. zn. ČVS: ORP - 78/OO - RK - 2015 zo dňa 24.02.2015 podľa § 199 ods. 1 Trestného poriadku začal trestné stíhanie a zároveň podľa § 206 ods. 1 Trestného poriadku vzniesol obvinenie za prečin krádeže podľa § 212 ods. 2 písm. a) Trestného zákona pre skutok, že

dňa 09.02.2015 v čase od  01:28 hod. do 02:55 hod. celkovo trikrát vnikol do XXXXX v Ružomberku na ul. XXXXXakým spôsobom, že v predchádzajúci deň  08.02.2015 v čase okolo 23.00 hod. v mieste svojho bydliska zobral nepozorovane a bez vedomia svojej priateľky XXXXX zväzok kľúčov od tohto baru, kde pracovala, odišiel na taxíku do Ružomberka, pravým kľúčom si otvoril bar a na trikrát odcudzil z priestorov baru tržbu za deň 07.02.2015 v celkovej sume 195,- eur a túto následne prehral v automatoch, čím poškodenej XXXXX, nar. XXXXX, bytom XXXXX ul. XXXXX spôsobil škodu na odcudzenej finančnej hotovosti vo výške 195,- eur, poškodením zariadenia škoda nevznikla.

Po skončení skráteného vyšetrovania som preskúmaním k veci sa vzťahujúceho vyšetrovacieho spisu zistila, že skutok, pre ktorý je vedené trestné stíhanie, je preukázaný výpoveďami obvineného XXXXX, svedkyne - poškodenej XXXXX, svedkýň XXXXX a XXXXX a  zápisnicami o vydaní veci. 

 Dňa 03.06.2015 som pokynom č. k. 2Pv 69/15/5508 - 10  odstúpila  trestnú vec na ďalšie konanie probačnému a mediačnému úradníkovi Okresného súdu XXXXX za účelom vykonania mediácie. 

	Dňa 16.07..2015 bola na tunajšiu okresnú prokuratúru z Okresného súdu XXXXX doručená správa z mediácie, ktorá bola úspešne zrealizovaná dňa   23.06.2015. 

Obvinený XXXXX a poškodená XXXXX uzavreli  dňa 23.06.2015 zmier, v rámci ktorého  obvinený  vyhlásil, že spáchal skutok, za ktorý je trestne stíhaný a toto vyhlásenie vykonal slobodne, vážne a určito. 

Poškodená XXXXX sa s obvineným XXXXX dohodli na náhrade škody vo výške 195,- eur za odcudzenú hotovosť z baru a na sume 150,- eur ako nákladov poškodenej na vyšetrovanie a strate zárobku. Suma vo výške 195,- eur bola uhradená dňa 16.03.2015. Sumu vo výške 150,- eur uhradil obvinený v prospech účtu poškodenej dňa 15.07.2015.

Zároveň   obvinený zložil na účet  Okresnej prokuratúry XXXXX  peňažnú sumu na všeobecne prospešné účely vo výške 50,- eur. V zmysle uzatvoreného zmieru bol určený adresát uvedenej sumy Občianske združenie Hrabovčan so sídlom ul. Hrabovská cesta č. 2, XXXXX, IČO: 37976214, číslo účtu SK3109000000000333804090, pobočka SLSP a. s. XXXXX. , štátna pokladnica  s  tým, že z uvedenej sumy bude  25,- eur  poukázaných na peňažnú pomoc obetiam trestnej činnosti. 

Podľa § 220 ods. 1 písm. a), b), c)  Trestného poriadku v konaní o prečine, na 
ktorý zákon ustanovuje trest odňatia slobody, ktorého horná hranica neprevyšuje  5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a) vyhlási, že spáchal skutok, za ktorý je stíhaný a nie sú odôvodnené pochybnosti o 
tom, že jeho vyhlásenie bolo vykonané slobodne, vážne  a určito, 
b) nahradil škodu, pokiaľ  bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom,
c) zloží na účet súdu a v prípravnom konaní na účet prokuratúry peňažnú sumu určenú 
konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 

Podľa § 212 ods. 2 písm. a) Trestného zákona kto si prisvojí cudziu vec tým, že sa jej zmocní a čin spácha vlámaním,  potrestá sa odňatím slobody až na dva roky.  

Z vyšetrovacieho spisu vyplýva, že obvinený nemá záznam v registri trestov, v období od roku 2012 doposiaľ sa dopustil 4 priestupkov prevažne na úseku dopravy, tým že porušil pravidlá cestnej premávky. V mieste trvalého bydliska je hodnotený kladne.

	Vzhľadom na povahu spáchaného činu,  na osobu  a postoj obvineného k spáchanému skutku, som dospela k záveru, že takýto spôsob rozhodnutia v  trestnej veci je opodstatnený a preto som zmier uzavretý medzi obvineným a poškodenou schválila a  trestné stíhanie obvineného XXXXX zastavila podľa § 220 ods. 1 Trestného poriadku.  

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka